泛泰民族

泛泰民族係以壯侗語系爲母語嘅人群。泰國人唔等同於泰族，老撾人唔等同於寮族，呢樣嘢請注意。呢版講嘅泛泰民族若果冇特別指明嘅話，係包含埋寮族等族嘅。

語源

泰/傣嘅語源 
一般來講，泰/傣呢個詞語係「自由」嘅意思。但呢個係俗說，現今有力嘅講法係中文古音嘅「大」係語源，由訛變成。

呢個講法認爲，「大」呢隻漢字有「大人」呢個詞嘅用法，有「偉大高尚」嘅意味，然後佢轉化成「自由人」嘅意味，就噉從「自由人」嘅意味度，喺泰國嘅語言度生出「人」、「自由」等意味。實際上，喺昔日嘅泰國有「你係邊度嘅泰？」嘅用法，呢個用法使用喺非奴隸嘅人民之間。「泰」係明確區別於稱呼做「撻」嘅奴隸。之後呢個用語普及喺而家嘅泰國，成爲代表普遍泰國人嘅詞。

喺而家嘅泰國，「泰」呢個詞語喺書面上有曖昧嘅重合意味，合埋咗「自由」同「泰國人」呢兩種意味。順便講聲，泰文呢個詞語嘅字母係個冇發音嘅文字，寫來係做裝飾，顯得個詞有梵文風格。呢個詞語喺梵文冇相應嘅詞。

老/寮嘅語源 
老/寮係昔日用來冠以王族嘅名。呢個用法可見於同《難府王統史》。之後老/寮作爲貴族稱號嘅地位慢慢噉丟失，變成只係單純噉表示「人」嘅詞。當初亦都用「泰/傣」噉樣嘅詞做「人」嘅意味，後來老族立國，因爲對泰族抱有反感，對於「泰/傣」嘅意味，變爲用「老/寮」嘅講法，老/寮固定做民族名。

之後，法國人來咗後，將老/寮表記爲Lao，接上複數詞尾做Laos作爲國名。

歷史

有關泰系諸族起源嘅講法 
講到泰系諸族嘅起源，有以下講法。

阿爾泰山脈起源說
呢個講法話漢族侵入以前佢哋居住喺中國，6世紀時從阿爾泰山脈移動去印度支那半島。如威廉·C.·多德《泰民族，中國人嘅兄弟》。

泰國起源說
呢個講法由解剖學者S.生韋展等主張，攞北碧府嘅班教遺蹟出土嘅先史時代人骨做比較，認爲泰人係起源喺而家嘅泰國。

東南亞島嶼起源說
由語言學者白保羅同E.西典化典主張，呢個講法嘅根據係基於古壯侗語同印尼、爪哇呢啲南島語系有好近嘅關係。

南詔起源說
呢個講法話泰人起源自中國西南部嘅南詔。譬喻提希昂·第·拉古普希《撣族搖籃》《漢語以前嘅中國語言》。

中國南部起源說
呢個講法以新石器時代嘅考古資料爲根據，話泰人起源於長江南部到雲南一帶嘅地方。A.R.歌倫、威廉·哲尼、W.吉里德拿等人提倡。

中國東南沿岸、臺灣起源說
呢個講法嘅根據係中國嘅福建、廣東、臺灣嘅原始南島語同古壯侗語有類似性。沙加爾、R.布蘭池提倡。

當中最有力嘅係中國南部起源說。認爲佢哋起源喺廣西到越南一帶，6～7世紀時由於漢族進出當地，趕咗出去，移動去西南。另外，中國東南沿岸、臺灣起源說亦值得關注。據三谷恭之嘅語言年代學，古侗泰語存在喺4000～5000年前，從臺灣分化，移動去中國內陸、北越南，受孟高棉語族、漢藏語系影響，約1000年前成立而家嘅壯泰語。

哀牢 
前215年，因爲而家長沙地區嘅越人受秦朝攻擊，越人於是南下，到而家雲南省保山市邊近新形成咗個城市國家。當時住喺華北嘅中國人，受中華思想影響，將泰人以及其他南方諸民族稱呼做「南蠻」，泰族特別稱呼做「哀牢」。住喺華北嘅中國人就將呢個城市國家稱呼做。古代嘅哀牢之地，就係而家中國西南部雲南嘅南部，至今嗰度仲居住住哀牢人嘅後裔，而家中文將泰國嘅寫做泰族，雲南嘅加多人字邊，寫做傣族，噉樣來區別。住響泰國嘅泰族將雲南傣族稱呼做。甲良族亦被認爲係哀牢嘅後裔之一。傣族主要存在喺西雙版納同德宏呢兩個自治州。

前110年，西漢武帝派遣佛教經典調查團去印度，但哀牢國嘅國王唔準呢個使節團通過哀牢國，哀牢國同西漢嘅對立爆發。呢場對立持續咗約7年，前87年哀牢國滅亡。9年，哀牢嘅子孫趁住中國內亂，重新宣佈獨立，但佢持續得唔長，76年，東漢再次滅亡佢，喺佢國土度設置。

六詔國 
之後嘅數世紀間，有關泰族嘅資料唔存在，對於呢段歷史係不明嘅，到7世紀時有六個勐喺雲南嘅大理盆地建國。呢六個勐總稱，稱呼做六詔國。六詔中最大嘅勐係蒙舍詔，彝族嘅先祖烏蠻族領導住佢，對唐朝構築咗友好關係，喺建國當初就入贈貢品。580年，氐族最後嘅王朝仇池畀隋朝開國皇帝楊堅攻打滅亡。而家認爲四散嘅氐族有部分入咗六詔嘅保護傘下。

南詔王國 
蒙舍詔喺729年得到強大嘅唐朝嘅援助，喺皮羅閣王嘅時代統一咗六詔，南詔王國建國。皮羅閣王死後，因爲佢嘅功績，唐朝贈佢王位「雲南王」。不過，南詔王國後來同吐蕃同盟，變得強大，同唐朝嘅友好關係開始逐漸崩壞，唐玄宗時代，楊國忠喺751年出兵6萬、754年出兵7萬分兩回同南詔王國交戰，但都以南詔王國嘅勝利終結。南詔王國嘅勢力慢慢增加，趁住安史之亂嘅混亂，吐蕃同南詔喺762年一時佔領唐朝首都長安。之後佢逐步攻掠呢啲地方：832年打驃人嘅驃國、858年打東京、863年打安南，將安南都護府收爲佢嘅領土。不過喺902年漢人權臣鄭買嗣搞政變，南詔王國滅亡。

大理國 
937年白蠻嘅段思平建立咗大理國，係南詔嘅後繼國家，期間泰族收入佢嘅保護傘下。之後，泰族開始大移動，散去印度支那半島、緬甸、阿參各地，開始形成勐。1044年，佢支配下嘅緬族侵入伊洛華迪平原，建立蒲甘王朝。

泰族南下 
傣那族、黑腹老族

最早南下嘅係，定居喺湄公河北部上游，638年畀高棉人嘅羅渦王國統治，羅渦王卡拉華那迭命令希蘭王榮·普叻沙接受佢任命嘅王。1259年，因爲蒙古帝國嘅雲南大理遠征，希蘭王子孟萊建立咗蘭納王朝，建設新首都清邁。

黑腹老族講嘅話係種類似老撾文嘅泰語方言，有獨自嘅文字，因爲舊日風習係喺肚度用墨紋身，所以稱呼做黑腹老族。佢哋係西北泰人，或者稱呼做傣那。蘭納王國持續咗數百年，後來做咗曼谷王朝嘅屬國，之後完全變做泰國嘅領土。黑腹老族幾乎畀曼谷王朝嘅小泰族完全同化，而家稱呼做西北泰人，無咩特別嘅區別。

撣族、阿洪族、坎底傣

1180年從嘅度獨立，景洪王國興起。

以稻作爲生計嘅泰人必須沿住條河生活，有一群人進出緬甸嘅撣邦，形成喺薩爾溫江流域、稱呼做撣族嘅民族。撣族喺中國併入傣族，作爲分支稱呼做大傣。

撣族群體嘅一部分越過巴坎山，開始生活喺印度東北部阿參邦嘅布拉馬普特拉河流域。佢哋就稱爲阿洪族或者，係印度嘅泰系民族。而家佢哋印度化咗，冇保留作爲泰族嘅原形。

老族

定居喺湄公河流域嘅居民有支向東移居，呢支民族即係老族，佢哋立嘅國即係而家嘅老撾。呢群人相對下文講到嘅小泰族，冇表現出同化傾向，固執頑強噉守住老族啲嘢，形成同泛泰民族相似而獨特嘅特徵。呢個亦係之後作爲相同民族但仲係形成老撾國嘅要因。自入咗近代以來，老撾政府好驚泰系、非泰系嘅少數民族會成爲老族嘅反抗勢力，於是定義保有老撾國籍者就係老撾人，喺政治上否定少數民族，作爲老撾人究竟係老族定其他少數民族呢件事佢唔做分類。

齊族

依善人

老族亦居住喺湄公河嘅西南部，但由於泰國嘅曼谷王朝同老撾嘅戰爭，呢個地方變咗做泰國領土。之後，呢個地方嘅老族區別於老撾人，嗌做依善人。依善人因爲惡劣嘅氣候而貧窮，加上講啲話唔同，受到咗來自泰王國小泰族嘅差別對待，傳統上佢哋嘅老族意識好強，近來由於中央政府嘅開發，加埋全球化影響下行進嘅一體化，後生嗰趟同都市嘅人佢哋嘅泰國人意識高咗。

暹羅人、小泰族

小泰族，外國人稱暹羅人。佢哋係由於蒙古帝國嘅雲南大理遠征而南下，將湄南河下游原先住落嘅高棉人趕走，1238年建立素可泰王國。呢群泰人畀非泰系民族稱呼做暹羅。呢個素可泰王國係現今泰國嘅基礎。之後一個稱呼做泛泰民族主義嘅同化政策喺泰國行進，將泰國領土內嘅泰國國籍保有者定義爲泰國人，喺政治上否定泰系、非泰系少數民族。

泛泰民族主義同歷史認識 
上述歷史喺泰國教嘅歷史教育內容中基本一致，但喺而家嘅研究中，泰族南下以前嘅歷史有好多問題。

19世紀末，拉瑪五世時代嘅內務相丹龍親王搞曼谷改革，歷史教育作爲民族教育嘅一環策定咗落來，入到20世紀，二戰之前嘅披汶政權搞嘅愛國民族主義教育固定出而家嘅形態。喺泛泰民族主義嘅歷史觀中，諸如阿爾泰山脈學說等19世紀當時歐洲研究者提倡嘅假說都引入咗。

古蜀嘅民族系統不明，哀牢相比係壯侗系，更可能係藏緬系。喺19世紀開始嘅泰國歷史教育中，南詔講成係泰民族第一個獨立國家，但南詔嘅統治層係藏緬系嘅彝族，佢嘅後繼國家大理亦係藏緬系嘅白族。泰人早就居住喺嗰度，更可能係作爲佢哋保護傘下嘅一個民族。

中國傣族 

以下顯示嘅係自1953年開始使用嘅中國泰語民族分類，分類爲7個主要族羣。緬甸同泰國將傣那分類爲撣族。

攷

元音附標文字，包含各門泰語文字嘅文字體系
撣族
哈尼族
拉祜族
傈僳族
緬甸人
中國少數民族
僚人
泰族自治區

類:亞洲民族